שרון גלזברג

**שרון גלזברג** (נולדה ב-18 באוגוסט 1976) היא אמנית רב תחומית, יזמית תרבות, מנחת טקסים ומרצה לאמנות. עוסקת בחיבורים בין אמנות וקהילה והייתה ממקימי המוזיאון הנייד "זומו - המוזיאון שבדרך" מציגה את יצירותיה בישראל ובעולם. מיוצגת בישראל על ידי גלריה רו-ארט.

## קורות חיים
גלזברג נולדה בקיבוץ ניר אליהו. מאוחר יותר עברה משפחתה לפרס ומשם חזרה לישראל.

גלזברג למדה באקדמיה לאמנות בבית ברל (1998). בתערוכת סיום השנה סרבה להניח את הפסל שלה על כן, היא החזיקה אותו בידיה צמוד לגופה והסתובבה איתו באולם. זה היה המבשר של המשך יצירתה ופועלה. הפסל נעשה חי ושילב בין אומנות וחיים והתייחס לסביבה בה הוא מוצג. בהמלצת האמן אורי קצנשטיין, שהיה מורה שלה, עברה ללמוד ב־SFAI בסן פרנסיסקו (2000) במגמה לפיסול חברתי ואחר כך בניו יורק, שם נחשפה לאמניות ולאמנים שעסקו בפיסול חברתי ובקשר בין אמנות וחיים.כחלק ממגמה זו נחשפה גלזברג גם לרעיון האמנות כמרפאת והתחברה לראייה של הקשר בין אמנות ורוח.

עם שובה לארץ סיימה תואר שני באמנות באוניברסיטת חיפה.

בשנת 2017 הייתה שותפה בפיתוח והקמה של המוזיאון הנייד "זומו - מוזיאון מבוסס קהילה". מוזיאון המציג תערוכות מתחלפות בכל הארץ. התערוכות נוצרות בשיתוף הקהילה בה הן מוצגות. ב"זומו" הקימה גלזברג את תוכנית שהות אמן, בה אמן שוהה בקהילה ומשתף אותה ביצירה. כמו כן הקימה את "אסיף"- האוסף של זומו, אוסף חברתי ראשון בארץ.

השתתפה בתערוכות קבוצתיות בתערוכות יחיד ובפרויקטים שבמהותם מתייחסים למקום בו הם מוצגים. האמנות שלה היא תהליכית ולפעמים מתרחשת ונוצרת במקום בו היא מוצגת וקוראת להשתתפות הקהילה. המבקרים אינם רק צופים אלא לוקחים חלק ומשפיעים על היצירה.

גלזברג זכתה במלגה מטעם קרן התרבות אמריקה ישראל, בפרס ממוזיאון איסליפ (ISLIP) בניו יורק ופרס על מצוינות מ במשך שלוש שנים עבדה תחת מלגת אמן של משרד התרבות וזכתה בפרס השרה לשנת 2015. בשנת 2019 קיבלה מענק לספר אמן של מפעל הפיס. בשנת 2023 זכתה בפרס הצטיינות על שם בקי דקל מטעם העמותה לחקר אמנות נשים ומגדר בישראל. בשנת 2025 זכתה בפרס אמנות פסיכדלית.

מתגוררת כיום במושב עין עירון. אמא ל-2 ובת זוג לרותם גרין.

## אביבה-דרכה של פילה-גלריה רוטשילד 69
התערוכה הוצגה בשנת 2010 בגלריה רוטשילד אוצרת: יעל יודקוביק. בפרויקט זה שיתפה גלזברג פעולה עם הספארי ברמת גן ועם המחלקה לארכאולוגיה באוניברסיטה העברית. הם הוציאו את עצמות גולגולתה של הפילה אביבה מקברן והן נמסרו למעבדה לשחזור עצמות במחלקה לארכאולוגיה. שם עצמות אלו שימשו בסיס להדבקת שברי עצמות של פיל קדום בן מיליוני שנים. בחלל ברוטשילד 69 שימשו עצמותיה של אביבה חומר גלם לעבודות וידאו ומיצב. התערוכה הורכבה מהצבה ומעבודת וידאו. ההצבה הייתה פסל שנבנה מצלעות הפילה אליו חוברו בלונים שחורים שהתרוקנו לאיטם במשך התערוכה. עבודת הווידאו תיעדה פריפורמנס בו גלזברג שוכבת בתוך פסל הפילה ו"מנשימה" אותו. היא חיברה לפסל שקיות שחורות שלתוכן נשפה ודימו נשימה ונשיפה של הפילה. ההנשמה של עצם מן העבר, מעלה זכרונות וחלומות מזמנים אחרים. גלזברג העידה שהעיסוק בעצמות הפילה החזיר לה זיכרון של סבה וסבתה מהשואה ומהאובדן שחוו.

## משכן-המשכן לאמנות עין חרוד
התערוכה "משכן" התקיימה בשנת 2015. זמן רב לפני הפתיחה פנתה גלזברג לחברות וחברי עין חרוד, ניהלה איתם שיחות ויצרה קשרים אישיים. היא ביקשה מהם להביא חפצים בעלי משמעות אישית וקולקטיבית. את החפצים לקחה למפעל איטונג שם נוצקו החפצים בתבניות. ששת גושי הבטון הוצבו במוזיאון ולצידם מוצגים ארכאולוגים ממוזיאון בית שטורמן. המבקרים הוזמנו לחפור ולגלות את החפצים הטמונים בבטון. החפצים שנחפרו הועברו למוזיאון בית שטורמן במקום המוצגים הארכאולוגים שהוצבו במשכן לאמנויות עין חרוד. במקביל מחוץ למוזיאון התנהלו מפגשים עם קבוצות תנועה ושירה, נוצרו עבודות וידאו שהוצגו ברחבי הקיבוץ והעלו זכרונות ונוכחות של הפרטי והקולקטיבי והיחסים ביניהם. בהמשך, בחרה גלזברג פסלי דיוקנאות מאוסף המוזיאון והציבה אותם לצד גושי הבטון.

גלזברג יצרה בתערוכה זו עבודה שיש בה השתנות ותהליך שאין ידיעה מראש לאן יובילו. כמו כן, נטעה את התערוכה גם מחוץ למוזיאון בהתייחסות לקהילה בו היא נמצאת ובהשתתפותה.

## חקלאות:מחזה בחמש מערכות 2013-2015-מוזיאון פתח תקווה לאמנות
טקסט=מיצג. מבנה דמוי חממה עם הקרנת וידאו של מחשבות על חקלאות ישראלית. שרון גלזברג במוזיאון פתח תקווה לאמנות|ממוזער|חקלאות-מחזה בחמש מערכות
בשנת 2015 השתתפה גלזברג בתערוכה קבוצתית "חקלאות מקומית באמנות עכשווית"אוצרת:טלי תמיר. במוזיאון הוצבו דמויי חממה ובהם הוקרנו חמש עבודות וידאו. כל חממה מציגה הבט אחר של החקלאות. עבודת וידאו אחת מראה קבוצת ילדים חופרים תפוחי אדמה בשדה ואחר כך משליכים אותם אל עבר דחלילים שראשיהם אבטיחים. פעולת ההשלכה היא מטאפורה להרס החקלאות המקומית. עבודה אחרת מתעדת שדה כרישה שלא נקטף בהיעדר כדאיות כלכלית. הכרישות שלא נקטפו, הגיעו לפריחה וחשפו יופי שלא היה נראה לולא אירע המשבר הכלכלי. שיאו של המחזה, בתהלוכת ביכורים, טקס ציוני מסורתי. הפועלים התאילנדים גם הם משתתפים בתהלוכה כשהם שרים בשפתם. כך הם חלק מן התרבות החקלאית הציונית מבלי שהם מאבדים את זהותם.

## תפטיר - גלריה שכטר
אחד הפרויקטים המעניינים של גלזברג היה תפטיר. ב-8 באוקטובר 2023 נפתחה התערוכה "תפטיר" בגלריה שכטר אותה אצר בר ירושלמי, מעצב החלל - שי עיד אלוני ומעצב פסקול - ניר ג'ייקוב יונסי.

גלזברג בנתה מיצב בחלל הגלריה של קונסטרוקצית עץ עם מיטות. הכל היה מחובר, כך שאם מישהו זז, התזוזה הורגשה בשאר המיטות. המיצב התקיים רק שמבקר בתערוכה שכב באחת המיטות. למבנה העץ חיברה האמנית את התפטיר וממנו צמחו פטריות. הפטריות התייבשו וצמחו במקומן חדשות, כך שנוצר מחזור של חיים ומוות. הגלריה הפכה לבית גידול פטריות מאכל ומרפא.

אחרי טבח שבעה באוקטובר 2023, התערוכה התאימה כל כך לטיפול בטראומות. האמנית חברה לאנשי רוח, אמנים ואמניות, מוזיקאים ומטפלים. אלו הגיעו למקום וטיפלו באמצעות קול, נשימות ושיח, טיפול פרטני או קבוצתי, ועזרו לאנשים לעבד את הטראומה ולשוב לנשום.והמקום הפך לחלל טיפולי מרפא וקשר בין אמנות וטקסיות ובין אמנות לקהילה.

עבור תערוכה זו זכתה גלזברג בפרס עיצוב פסיכדלי (Psychedelic design award)

## תערוכות יחידה ופרויקטים
* 2001 פרויקטים 2001, מוזיאון ISLIP, ניו יורק
* 2006 פני הים, גלריה קו 16, תל אביב
* 2007 אגמים, גלריה טבי דרזנר, תל אביב
* 2010 אביבה-דרכה של פילה, רוטשילד 69, תל אביב
* 2011 עבודות, גלריה תיאטרון תמונע, תל אביב
* 2011 גאוגרפיה של סאלון, ST-ART, תל אביב
* 2014 מחאות שקטות, גלריה קו 16, תל אביב
* 2015 משכן, המשכן לאמנות, עין חרוד
* 2018 שומרי הגן, מוזיאון וילפריד, קיבוץ הזורע
* 2019 האסיף, מוזיאון זומו, חצור הגלילית
* 2019 ידיים בשמיכת הפוך, הביאנלה בנקאנוג'ו, יפן
* 2021 אוטופיה, גלריה רו-ארט, תל אביב
* 2023 תפטיר, גלריה שכטר, תל אביב
* 2025 אתרא, גלריה שכטר, תל אביב

## מבחר תערוכות קבוצתיות
*2016 - תערוכת פרס סובריין מנה, דובאי
*2017 - מעל ומעבר - נשמה, פסטיבל מקודשת, ירושלים
*2018 - המפה – לקרוא בין הקווים, מוזיאון ארץ ישראל, תל אביב
*2019 - Myself Becoming / Myself Impersonating, גלריית אוניברסיטת שנחאי, סין
*2020 - שמים פתוחים, אהבים אמנות, תל אביב מי תהום, הגלריה לאמנות עכשווית, רמת השרון
*2021 - נופי גוף, מוזיאון ישראל, ירושלים
*2022 - ארץ לגו, גלריה,51 מודיעין
*2023 - בריכה ציבורית, ארטורה, רופין
*2025 - מה שהלב מבקש, מוזיאון רמת גן לאמנות ישראלית
*2025 - מצאתי אוצר, אגף הנוער, מוזיאון ישראל, ירושלים
*2026 - מקום שהמילים כלות, האדמה מבקשת עוד, מוזיאון אום אל פחם
* הכפר הירוק, הגלריה לאמנות עכשווית, רמת השרון
* יותר שעות אהבה משאי פעם יהיה אפשר להחזיר, גלריה רו-ארט, תל אביב
* מרחב נשימה, מוזיאון וילפריד, קיבוץ הזורע
* סופה של האדמה, המוזיאון הלאומי לאמנות ניו דלהי, הודו
* שבעה טקסים לשינוי מצב הרוח, הירקון,19 תל אביב

## פרסים ומענקים
* 2000 - מלגת מצטיינת החוג לאמנות, San Francisco Art Institute
* 2001 - מלגת פרויקטים, מוזיאון Islip, ניו יורק
* 2003 - מלגת דיקן, החוג לאמנות, המדור ליצירה, אוניברסיטת חיפה
* 2005-2004 - מלגה ע"ש שרת, קרן התרבות אמריקה - ישראל
* 2014-2015 - מענק לעבודת וידאו, קרן אוסטרובסקי
* 2015 - מענק תערוכה של מפעל הפיס
* 2015 - פרס שרת התרבות
* 2016 - פרס אמן בקהילה של משרד התרבות
* 2018 - מענק מפעל הפיס ליצירת עבודת וידאו
* 2019 - מענק לספר אמן של מפעל הפיס
* 2023 - פרס בקי דקל לאמנית מצטיינת, ציון לשבח
* 2025 - פרס עיצוב פסיכדלי

## גלריה

קובץ:תפטיר שרון גלזברג צילום נעה זיני.jpg|מיטות מחוברות בקונסטרוקצית עץ.
קובץ:2.תפטיר שרון גלזברג צילום נעה זיני.jpg|תפטיר, פרט. גידול הפטריה.
קובץ:3.תפטיר שרון גלזברג, צלום נעה זיני.jpg|תפטיר, פרט. הפטריה שגודלה על קונסטרוקצית העץ.
קובץ:חקלאות מקומית באמנות עכשווית-מוזיאון פתח תקווה לאמנות.צילום-אלעד שריג.jpg|חקלאות מקומית באמנות עכשווית-מוזיאון פתח תקווה לאמנות


## קישורים חיצוניים

* שרון גלזברג-אתר
* ספר אמן בעריכת גליה בר אור, באתר מוזיאון ישראל
* 
* חזן, נועה, על התערוכה "מחאות שקטות" בכתב עת ערב רב
* 
* 
* 
* 
* 
* 

## הערות שוליים

קטגוריה:ניר אליהו: אישים
קטגוריה:עין עירון: אישים
קטגוריה:אמנים ישראלים
קטגוריה:אמניות ישראליות
קטגוריה:בוגרי המכללה האקדמית בית ברל
קטגוריה:ישראליות שנולדו ב-1976